Bootstrap

Circuit တစ်ခု၊ Stage တစ်ခု သို့မဟုတ် operation တစ်ခုအား ယင်း၏ ကိုယ်ပိုင်လှုပ်ရှားမှုဖြင့် လိုချင်သည့် အခြေအနေတစ်ရပ်သို့ ကိုယ်တိုင်ရောက်ရှိစေရန် ဒီဇိုင်းထုတ်ထားသည့် နည်းစနစ်တစ်ခု ဖြစ်သည်။ “ to pool yourself up by your bootstraps ” ဆိုသည့် အင်္ဂလိပ်စကားမှ လာခြင်းဖြစ်သည်။ သင့်ဖိနပ်ကြိုးကို သင့်ဘာသာချည်ပါ (တနည်းအားဖြင့်) ကိုယ့်အားကိုယ်ကိုးပါ ဟု အဓိပ္ပာယ်ရသည်။ Machine routine instruction အနည်းငယ်ကို storage အတွင်းသို့ load လုပ်ပေးရသည်။ ထို့နောက် routine ၏ ကျန်သောလုပ်ငန်းများဆောင်ရွက်ရန် ယင်း instruction များကို အသုံးပြုသည်။ အမြဲတမ်းအားဖြင့် manual instruction အနည်းငယ်ထည့်သွင်းခြင်း သို့မဟုတ် အထူးခလုတ်တွဲများကို အသုံးပြုခြင်းဖြင့် ယင်းကိစ္စကို ဆောင်ရွက်နိုင်သည်။ (Boot ကိုလည်း ကြည့်ပါ)

နည်းပညာ